Այնուամենայնիվ, «կուսակցություն կառուցելու գործընթացը» շարունակվում է: Ընթացող տարում ավելացել են ևս երկու կուսակցություններ, առաջինը դա «Լուսավոր Հայաստան» կուսակցությունն է, որի ստեղծման մասին դեռ այս տարվա սկզբին հայտնեց կուսակցության առաջնորդ, հանրապետության Ազգային ժողովի պատգամավոր Էդմոն Մարուքյանը: Որպես նախատիպ ու վերջնական նպատակ՝ կիրառվում է «պետության եվրոպական մոդելը», որը կարող է ստեղծվել միայն «արդար ու թափանցիկ ընտրությունների» արդյունքում: Միաժամանակ պարոն Մարուքյանը խոստանում է «մարտահրավեր նետել բոլոր նրանց, ովքեր դեմ կգնան իրադարձությունների նման զարգացմանը, կամ կհանդիսանան մենաշնորհի ու կաշառակերության կողմնակիցներ»: Եվ իսկապես՝ ազգային էկոնոմիկայի ու առևտրի ոլորտում մոնոպոլացման, ինչպես նաև կաշառակերության ցավոտ հարցերը խիստ անհանգստացնում են մարդկանց, սակայն առայժ դեռ ոչ-ոք իրեն չի ներկայացրել որպես այդ բացասական երևույթների կողմնակիցը, և դրա համար էլ առայժմ անհասկանալի է, թե հատկապես ում է մարտահրավեր նետելու «Լուսավոր Հայաստան»-ը: